Qarorlari e'tirozlarga sabab bo'layotgan Maxsus komissiya qaysi qonunga ko'ra ish olib boradi?

Adliya vazirlig tomonidan 7 fevral kuni o'tkazilgan jamoatchilik bilan ochiq muloqotda vazir Ruslan Davletov koronavirusga qarshi kurash bo'yicha tuzulgan Maxsus komissiya faoliyati haqida to'xtalib o'tdi. xususan, komissiya faoliyati qaysi qonunga ko'ra amalga oshirilish haqida aytdi. Bu haqda “Bugun.uz” muxbiri xabar qildi.
Vazirning ta'kidlashicha, Maxsus komissiyaning vakolatlari to'g'ridan-to'g'ri qonun hujjatida yozilgan.
“Qonun osti emas, qonun hujjati. Bu aholining sanitariya-epidemiologiya osoyishtaligi to'g'risidagi qonunda yozilgan. Cheklovchi, karantin tadbirlari qanday amalga oshiriladi, vazirliklar, tashkilotlar qanday ish tutadi yozib qo'yilgan. xuddi shunga o'xshagan komissiya 2001 yilda ham bo'lgan. O'sha vaqtlarda hech kim gapirmagan. Qonunda yozilgan, hokimliklar karantin kiritishi huquqiga ega. Komissiya qarorlari normativ-huquqiy hujjat emas, SES talablariga kiradi. Normativ talablari bor. Odamlarning harakatiga cheklovlar belgilashi mumkin. By qonun doirasida, komissiyaning bunga huquqi bor.
Hozir hammamiz mardmiz tanqid qilishga, ammo 2020 yil martni eslanglar. Hech qaysimiz bilmaganmizku nima ahvolligini, nima qilishimiz kerak ekanini. Komissiya qarorlari reglamenti bor, u maxsus saqlanadi. Kamchiliklar bo'ldi, hech kim buni rad etmaydi. Insoniyat tarixidagi noodatiy vaziyat bo'ldi, shuning uchun kamchiliklar bo'ldi”, — dedi vazir.
Avvalroq Adliya vaziri O'zbekistonda TikTokʼning bloklanishi haqida fikr bildirgandi. Shuningdek, Adliya vaziri ayrim domlalarning ma'ruzalari ixtilofga sabab bo'lishi haqida gapirgandi.